অতিরিক্ত জেলাশাসক প্রবীর চট্টোপাধ্যায় জানিয়েছেন, এই সমস্ত বুথে ভোট প্রক্রিয়া সম্পন্ন করতে মঙ্গলবার ভোর হয়ে যায়। তিনি জানিয়েছেন, বুধবার যে সমস্ত বুথে ফের ভোটগ্রহণ করা হবে সেখানে বিভিন্ন ব্লকের কর্মীদের ভোট কর্মী হিসাবে নিয়োজিত করা হয়েছে। অপরদিকে, সোমবার ভোটের দিন এলাকায় উত্তেজনা সৃষ্টি করা, সম্পত্তি নষ্ট করা, ভোট প্রক্রিয়া বানচাল করার ঘটনায় মেমারী ভাতার ও গলসী থেকে মোট ৬ জনকে গ্রেফতার করা হয়েছে।